Zápisnica
zo zasadnutia dňa 16. septembra 2015

Prítomní:
Ing. Peter Hrapko, predseda komisie 
Ing. Anna Reinerová, člen komisie
Ing. arch. Lucia Štasselová, člen komisie

Ospravedlnení:
Mgr. Igor Adamec, člen komisie 
Mgr. Martin Pener, člen komisie
Mgr. Eva Franková, člen komisie
PhDr. Helena Vrábliková, člen komisie

Hostia:
- prezenčná listina

Program
1. Otvorenie
2. Zriaďovacia listina Ružinovský domov seniorov
3. Návrh aktivít na rok 2016
4. Návrh Všeobecne záväzného nariadenia hlavného mesta Slovenskej republiky Bratislavy č. .../2015 z .........2015 o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí
5. Rozbor činnosti a hospodárenia Ružinovského domova seniorov za I. polrok 2015
6. Rozbor činnosti a hospodárenia Domova dôchodcov za I. polrok 2015
7. Návrh na prerokovanie protestu prokurátora
8. Návrh Všeobecne záväzného nariadenia mestskej časti Bratislava - Ružinov.../2015 z... 2015, o niektorých podmienkach držania psov na území mestskej časti Bratislava - Ružinov
9. Návrh Všeobecne záväzného nariadenia mestskej časti Bratislava - Ružinov č. .../2015 z ... 2015, o poskytovaní finančných dotácií a grantov z rozpočtu mestskej časti Bratislava - Ružinov, ktorým sa nahrádza Všeobecne záväzné nariadenie č. 12/2012 o poskytovaní finančných dotácií / grantov z rozpočtu mestskej časti Bratislava – Ružinov
10. Správa o plnení rozpočtu mestskej časti Bratislava - Ružinov za 1. polrok 2015
11. Návrh na 2. zmenu rozpočtu mestskej časti Bratislava - Ružinov na rok 2015
12. Rôzne

Predseda komisie privítal prítomných hostí a členov komisie. Zasadnutia komisie za zúčastnila menej ako polovica jej členov. V zmysle Čl. 9 Rokovacieho poriadku Komisie sociálnych služieb Miestneho zastupiteľstva mestskej časti Bratislava – Ružinov zo dňa 13.5.2015 je komisia spôsobilá zaujať stanovisko aj vtedy, ak sa jej zasadnutia zúčastní menej ako polovica členov komisie. Stanovisko komisie je prijaté vtedy, ak za neho hlasuje nadpolovičná väčšina prítomných členov komisie. 

K bodu č. 2
Zriaďovacia listina Ružinovský domov seniorov. 
Materiál predložila vedúca Odboru sociálnych vecí Mgr. Valková.

Komisia berie predložený materiál na vedomie a odporúča miestnemu zastupiteľstvu predložený materiál schváliť 

Hlasovanie: 3 prítomní, 3 za, 0 proti, 0 sa zdržalo

K bodu č. 3
Návrh aktivít na rok 2016

Vedúca Odboru sociálnych služieb Mgr. Valková podala návrh plánu aktivít pre nepracujúcich
dôchodcov na rok 2016. Členovia komisie vybrali z navrhnutého plánu nasledovné aktivity:

Február         Termálne kúpele Veľký Meder
Marec            Múzeum židovskej kultúry Bratislava
Apríl              Buchlovice - Milotice
Máj                Topoľčianky - zámok, Národný žrebčín, Zubria obora, Chateau Topoľčianky
Jún                Znojmo + zámok Vranov nad Dyjí / zámok Bítov
September   Skanzen Strážnica, Baťov kanál, Skalica
Október        Lednice
November    Múzeum vinohradníctva - Apponyiho palác + Stará radnica
December    Čokoládovňa Kittsee, Vianočná Viedeň, vianočné trhy, návšteva Prunksaal 
v rakúskej národnej knižnici / prehliadka viedenskej radnice

Presné dátumy konaných aktivít budú predbežne zverejňované a zároveň akékoľvek zmeny 
budú včas oznámené pre všetkých  záujemcov. Komisia aj naďalej plánuje výber účasti
formou losovania, aby sa plánovaných aktivít mali možnosť zúčastniť všetci žiadatelia, 
ktorí sa prihlásia po prvýkrát.
 
Hlasovanie: 3 prítomní, 3 za, 0 proti, 0 sa zdržalo

K bodu č. 4
Návrh Všeobecne záväzného nariadenia hlavného mesta Slovenskej republiky Bratislavy č. .../2015 z .........2015 o nájme bytov a prechodnom ubytovaní v ubytovniach hlavného mesta Slovenskej republiky Bratislavy a jeho mestských častí. 
Materiál predložila p. Valčeková, referát nájomných bytov.

Komisia súhlasí s pripomienkami spracovateľa a navrhuje nasledovné:
1.	§4 ods. 1 písmeno c) komisia navrhuje za slová 
„je poberateľom príjmu najmenej vo výške 1,2-násobku životného minima určeného osobitným predpisom“ vložiť text „a neprevyšuje príjem vo výške 3-násobku životného minima určeného osobitným predpisom ak ide o žiadateľa samostatne žijúceho v domácnosti alebo neprevyšuje príjem vo výške 4-násobku životného minima určeného osobitným predpisom ak ide o domácnosť:
I)	kde je členom tejto domácnosti osoba s ťažkým zdravotným postihnutím,
II)	osamelého rodiča s nezaopatreným dieťaťom,
III)	kde aspoň jeden z členov tejto domácnosti zabezpečuje zdravotnícku starostlivosť, vzdelávanie, kultúru alebo ochranu pre obyvateľov obce.“
2.	§4 ods. 1 písmeno d) komisia navrhuje za slová
„nemá voči hlavnému mestu“ vložiť text „a príslušnej mestskej časti“
3.	§5 ods. 2 znie:
„ Podmienkou pre predĺženie doby nájmu bude najmä dodržiavanie povinností nájomcu tak, ako vyplývajú z nájomnej zmluvy a zo všeobecne záväzných právnych predpisov a nájomca naďalej spĺňa podmienky v zmysle §4 ods. 1 tohto nariadenia“
4.	§9 ods. 3 odporúča komisia vypustiť
5.	§17 ods. 1 komisia navrhuje za slová „pre svojich obyvateľov“ vložiť text „občanov SR“

Hlasovanie: 3 prítomní, 3 za, 0 proti, 0 sa zdržalo

K bodu č. 5
Rozbor činnosti a hospodárenia Ružinovského domova seniorov za I. polrok 2015

Riaditeľka zariadenia Mgr. Karelová oboznámila členov komisie s novinkami v Ružinovskom domove seniorov. Odpovedala na otázky členov komisie. Členov komisie poprosila o podporu, aby zariadenie v rozpočte malo dostatok financií na zriadenie bezbariérového prístupu na Sklenárovej 14 z dôvodu, že terajší prístup nezodpovedá normám.

Komisia berie predložený materiál na vedomie a odporúča miestnemu zastupiteľstvu predložený materiál schváliť.  

Hlasovanie: 2 prítomní, 2 za, 0 proti, 0 sa zdržalo

K bodu č. 6
Rozbor činnosti a hospodárenia Domova dôchodcov za I. polrok 2015

Riaditeľka zariadenia PhDr. Samolejová oboznámila členov komisie so súčasným stavom v Domove dôchodcov. Odpovedala na otázky členov komisie tykajúce sa hospodárenia za I. polrok 2015, počtu prijatých a počtu nevybavených žiadostí v  DD Pažítková 2.

Komisia berie predložený materiál na vedomie a odporúča miestnemu zastupiteľstvu predložený materiál schváliť. 

Hlasovanie: 2 prítomní, 2 za, 0 proti, 0 sa zdržalo

K bodu č. 7
Návrh na prerokovanie protestu prokurátora.
Materiál predložil Mgr. Kopún, referát právnych služieb. 

Komisia berie predložený materiál na vedomie a odporúča prerokovať materiál na zasadnutí Miestneho zastupiteľstva mestskej časti Bratislava - Ružinov. 

Hlasovanie: 2 prítomní, 2 za, 0 proti, 0 sa zdržalo

K bodu č. 8
Návrh Všeobecne záväzného nariadenia mestskej časti Bratislava - Ružinov.../2015 z... 2015, o niektorých podmienkach držania psov na území mestskej časti Bratislava – Ružinov.
Materiál predložil Mgr. Kopún, referát právnych služieb.

Komisia berie predložený materiál na vedomie a odporúča prerokovať materiál na zasadnutí Miestneho zastupiteľstva mestskej časti Bratislava - Ružinov. 

Hlasovanie: 2 prítomní, 2 za, 0 proti, 0 sa zdržalo

K bodu č. 9
Návrh Všeobecne záväzného nariadenia mestskej časti Bratislava - Ružinov č. .../2015 z ... 2015, o poskytovaní finančných dotácií a grantov z rozpočtu mestskej časti Bratislava - Ružinov, ktorým sa nahrádza Všeobecne záväzné nariadenie č. 12/2012 o poskytovaní finančných dotácií / grantov z rozpočtu mestskej časti Bratislava – Ružinov.
Prítomní členovia komisie boli oboznámení zástupcom starostu MVDr. Gajdošom o príprave návrhu a zároveň predkladá nasledovné pripomienky:

Komisia odporúča schváliť materiál v Miestnom zastupiteľstve mestskej časti Bratislava – Ružinov, ak budú do VZN zapracované nasledovné pripomienky:

1.	v §3 ods. (2) doplniť na koniec vety „ ... pričom na granty sa vyčlení minimálne 1% ...“
2.	v §4 ods. (2) doplniť za slovo dotácie slová„.. a granty ...“
3.	§5 ods. (1) písm. c) vypustiť 
4.	v §6 ods. (3) zmeniť vetu „Žiadateľ môže podať na jednu oblasť jednu žiadosť o grant na jeden kalendárny rok“ za vetu „Žiadateľ môže podať na jednu oblasť jednu žiadosť o dotáciu alebo grant na jeden kalendárny rok“ 
5.	§6 – k tomuto § pod čiaru doplniť:
3zákon č. 35/2002 Z.z., ktorým sa mení a dopĺňa zákon     č. 213/1997 Z.z. o neziskových organizáciách poskytujúcich všeobecne prospešné služby
 		 4zákon č. 406/2011 Z.z. o dobrovoľníctve a o zmene a doplnení niektorých zákonov

6.	v §7 ods. (1) zmeniť dátum „20.10.“ na dátum „15.9.“
7.	v §7 ods. (3) bod c) doplniť za slovo „žiadateľa“ slová „v prípade právnických osôb“
8.	v §8 ods. (1) zmeniť názov komisie na „Komisie pre posudzovanie projektov na rozvoj vzdelávania, športu, kultúry, sociálnej oblasti, životného prostredia a rozvoj komunitného rozvoja“
9.	§9 vypustiť 
10.	§11 ods. (1) v znení: „ Žiadosť o grant prerokuje grantová komisia na základe svojho štatútu alebo rokovacieho poriadku. Grantová komisia predloží odporúčanie na podpísanie zmluvy o poskytnutí dotácie a grantu s mestskou časťou starostovi mestskej časti“
11.	v prílohách Žiadosť o dotáciu a Žiadosť o grant doplniť v časti (12) - Zoznam povinných príloh k žiadosti v bode:
1.	kópia dokladu o menovaní štatutárneho zástupcu žiadateľa
2.	originál resp. overená kópia výpisu z obchodného registra u právnických osôb, výpis zo živnostenského registra u fyzickej osoby podnikateľa, iný výpis z príslušného registra, v ktorom sa fyzická alebo právnická osoba registruje podľa osobitných predpisov, respektíve iný doklad o registrácii nie starší ako 3 mesiace ku dňu podania žiadosti
3.	preukázanie podmienok splnenia pomoci
Žiadateľ predkladá nasledovné potvrdenia/dokumenty:
a)	originál resp. overená kópia potvrdenia miestne príslušného správcu dane preukazujúce, že žiadateľ nemá daňové nedoplatky (nie staršie ako 3 mesiace)
b)	originál resp. overená kópia potvrdenia Sociálnej poisťovne preukazujúceho, že žiadateľ nemá nedoplatky voči Sociálnej poisťovni  (nie staršie ako 3 mesiace)

K bodu č. 10
Správa o plnení rozpočtu mestskej časti Bratislava - Ružinov za 1. polrok 2015

Prítomní členovia komisie si vypočuli informáciu Ing. Lehotayovej, vedúcej Odboru ekonomického o čerpaní rozpočtu Mestskej časti Bratislava - Ružinov za 1. polrok 2015 (t. j. ku dňu 30.06.2015). 

Komisia berie materiál na vedomie a odporúča prerokovať materiál na zasadnutí Miestneho zastupiteľstva mestskej časti Bratislava - Ružinov. 

Hlasovanie: 2 prítomní, 2 za, 0 proti, 0 sa zdržalo

K bodu č. 11
Návrh na 2. zmenu rozpočtu mestskej časti Bratislava - Ružinov na rok 2015

Prítomní členovia komisie si vypočuli návrh na 2. zmenu rozpočtu Mestskej časti Bratislava – Ružinov na rok 2015 prednesený Ing. Lehotayovou, vedúcou Odboru ekonomického. 

Komisia berie predložený materiál na vedomie a odporúča Miestnemu zastupiteľstvu MČ Bratislava – Ružinov schváliť 2. zmenu rozpočtu na rok 2015. 
P. Reinerová, člen komisie trvá na obstaraní softvéru pre interaktívny rozpočet. 

Hlasovanie: 2 prítomní, 2 za, 0 proti, 0 sa zdržalo

Najbližšie zasadnutie komisie sa uskutoční 21.10.2015 so začiatkom o 16.00 hod.

Predseda komisie: Peter Hrapko,v.r. 
Zapísala: Monika Repášová